
О Б Щ И Н А   Р А З Г Р А Д

З А П О В Е Д


№РД-527

гр. Разград 20.05.2026 г. 



На основание чл. 44, ал. 2 във връзка с ал. 1, т. 4 и т. 8 от Закона за местното самоуправление и местната администрация, чл. 19, ал. 1, т. 2 от Наредба №12 на Общински съвет Разград за организацията на движението по общинските пътища и улици на територията на Община Разград, чл. 73 и чл. 74 във връзка с чл. 60, ал. 1 от Административнопроцесуалния кодекс и във връзка с провеждането на празнични събития, посветени на 24 май – Ден на светите братя Кирил и Методий, на българската азбука, просвета и култура и на славянската книжовност, което налага да бъде въведена Временна организация за безопасност на движението (ВОБД) по определени улици в гр. Разград. С цел да бъдат осигурени живота и здравето на участниците в празничните събития и гражданите, поради което заповедта следва да бъде издадена неотложно, във възможно най-кратки срокове, за да се осигурят живота и здравето на гражданите, за които иначе би била налице обоснована опасност същите да бъдат застрашени
Поради изложеното на основание чл. 73 от Административнопроцесуалния кодекс (АПК) разпоредбите на чл. 66, ал. 1 и ал. 2 и чл. 69 от АПК относно уведомяването за предстоящото издаване на заповедта, форми и срока за участие на заинтересованите лица в производството по издаване на заповедта не следва да бъдат спазени, като вместо това съображенията за издаването ѝ ще бъдат оповестени в хода на изпълнението на същата.
Като взех предвид необходимостта от осигуряване на мерки за безопасността на движението при извършване на дейности, създаващи затруднения за осъществяването му, 


ЗАПОВЯДВАМ:

1. Да се въведе Временна организация за безопасност на движението (ВОБД) на 24.05.2026 г. по ул. „Свети Климент“, ул. „Паркова” и ул. „Стефан Караджа“ за провеждане на събития посветени на 24 май.
2. Въвеждането и поддържането на ВОБД да се извърши от служители на РУ – Разград, при ОДМВР – Разград по:
2.1. по ул. „Свети Климент” в участъка от кръстовището с ул. „Паркова” до ул. „Д. Хранов”;
2.2. ул. „Паркова” в участъка от кръстовището на улиците „ Свети Климент” и севeрното платно на бул. „Бели Лом“ до ул. “Дунав“;
2.3. ул. „Стефан Караджа“ в участъка от бул. „България“ до южното платно на ул. „Бели Лом“.
3. Срокът на действие на ВОБД е от 09:00 ч. до 10:30 ч. на 24.05.2026 г. 
4. За посоченият в т. 2 от настоящата заповед период от време движението на ППС-та да се осъществява по обходните улици в съответствие с правилата за движение.
5. Придвижването на блоковете от училищата към пл. „Възраждане“ да се извършва по утвърдени маршрути – Приложение №1 към настоящата заповед. 
6. Събитията посветени посветени на 24 май да се проведат на пл. „Възраждане” за времето от 09:30 часа до 10:00 часа. 
7.  Провеждане на празнично шествие от пл. „Възраждане” до пл. „Момина чешма“ от 10:00 часа до 10:30 часа.
8. Събитията посветени на 24 май да се проведат на пл. „Момина чешма“ за времето от 10:30 часа до 13:00 часа.
9. Началника на РУ – Разград при ОДМВР – Разград да създаде необходимата организация за безопасното придвижване на блоковете от училищата към пл. „Възраждане“ и опазване на обществения ред при провеждане на празничните събития.
10. На основание чл. 73 и чл. 74 във връзка с чл. 60, ал. 1 от Административно-процесуалния кодекс (АПК) допускам предварително изпълнение на настоящата заповед от деня на издаването ѝ, като съображенията за издаването ѝ са оповестени в мотивите на същата.
11. Контрол по изпълнение на заповедта възлагам на Хабибе Расим – зам.-кмет на Община Разград.

Настоящата заповед да се публикува на официалната интернет страница на Община Разград и на информационните табла на административната сграда на общинската администрация.

Настоящата заповед да се връчи по принадлежност за сведение и изпълнение.

Настоящата заповед подлежи на оспорване по реда и в срока по АПК пред Административен съд Разград, а разпореждането, с което се допуска предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен.




ДОБРИН ДОБРЕВ
Кмет на община Разград

